

VALSTYBĖS ĮMONĖS TURTO BANKO

GENERALINIS DIREKTORIUS

# ĮSAKYMAS

# DĖL VALSTYBĖS NEKILNOJAMOJO TURTO PERDAVIMO PATIKĖJIMO TEISE

2022 m. kovo 22 d. Nr. P13-10

Vilnius

Vadovaudamasis Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 10 straipsniu ir įgyvendindamas Valstybės turto perdavimo valdyti, naudoti ir disponuoti juo patikėjimo teise tvarkos aprašą, patvirtintą Lietuvos Respublikos Vyriausybės 2001 m. sausio 5 d. nutarimu Nr. 16 „Dėl valstybės turto perdavimo patikėjimo teise ir savivaldybių nuosavybėn“,

p e r d u o d u Viešvilės valstybinio gamtinio rezervato direkcijai valdyti, naudoti ir disponuoti juo patikėjimo teise jo nuostatuose numatytai veiklai vykdyti valstybei nuosavybės teise priklausantį ir šiuo metu Valstybinės saugomų teritorijų tarnybos prie Aplinkos ministerijos patikėjimo teise valdomą valstybės nekilnojamąjį turtą, kurio bendra likutinė vertė 2022 m. vasario 28 d. – 71 579,95 Eur (septyniasdešimt vienas tūkstantis penki šimtai septyniasdešimt devyni Eur 95 ct):

1. Lieptą į juodalksnyną – laikiną statinį, naudojimo terminas – 2029 m. rugsėjo 28 d., plotas – 10,19 kv. metrų, inventorinis numeris – 1203200014, likutinė vertė 2022 m. vasario 28 d. – 8 375,84 Eur (aštuoni tūkstančiai trys šimtai septyniasdešimt penki Eur 84 ct), esantį Eičių k., Gaurės sen., Tauragės r.;

2. Taką Aukštapelkėje – laikiną statinį, naudojimo terminas – 2029 m. rugsėjo 28 d., plotas – 244,51 kv. metrų, inventorinis numeris – 1203200015, likutinė vertė 2022 m. vasario 28 d. – 55 247,77 Eur (penkiasdešimt penki tūkstančiai vienas du šimtai keturiasdešimt septyni Eur 77 ct), esantį Eičių k., Gaurės sen., Tauragės r.;

3. Aikštelę Nr. 2, – laikiną statinį, naudojimo terminas – 2029 m. rugsėjo 28 d., plotas – 12,07 kv. metrų, inventorinis numeris – 1203200016, likutinė vertė 2022 m. vasario 28 d. – 5708,15 Eur (penki tūkstančiai septyni šimtai aštuoni Eur 15 ct), esantį Eičių k., Gaurės sen., Tauragės r.;

4. Taką per šlapynę – laikiną statinį, naudojimo terminas – 2029 m. rugsėjo 28 d., ilgis – 10 metrų, inventorinis numeris – 1203200017, likutinė vertė 2022 m. vasario 28 d. – 2 248,19 Eur (du tūkstančiai du šimtai keturiasdešimt aštuoni Eur 19 ct), esantį Eičių k., Gaurės sen., Tauragės r.

Generalinis direktorius Mindaugas Sinkevičius